lv de lv id lt lv fr lv ru az lv en en id lv fr nl fr ca lv en lv lv lv es lv en en id lv fr nl fr ca en en lv lv lv nl de en uz lv lv id lv de lv lv nb lv lv es uk es en en en lv en lv lv lv es lv lv lv lv lv de lv es lv nb lv lv lv hy lv lv lv lv lv pt es lv en sv lv lv es lv de lv es lv lv lv lv lv lv lv ceb de lv lv lv lv lv de lv lv lv de lv lv lv de sk en sk hbs_lat lv lv sk hbs_lat uk en en lv id es es en lv lv
Lūdzu, ņemiet vērā, ka raksts ir vairāk nekā piecus gadus vecs un ir pārvietots uz mūsu arhīvu. Mēs neatjauninām arhīvu saturu, tāpēc var būt nepieciešams meklēt jaunākus avotus.
2012. gada 13. jūlijs 09:32
Aleks Boldvins kļuvis par astoņu bērnu tēvu
Noklausies! "Raxtu Raxti" laiž klajā singlu "Sajāj tautas, sarīb zeme"
Filmas “Neona pavasaris” pirmizrādi nosvinēs ar īpašu deju mūzikas ballīti
"Ardievu, Burka!" Magone nomainījusi uzvārdu
Režisors Staņislavs Tokalovs: iepriekšējā dzīvē esmu bijis suns
VIDEOMūziķis Jānis Ruņģis izdod video zīmju valodā
Filmas scenārijs paredz, ka grupas «The Front Line» sastāvā ietilpst Ēriks, Nana, Fatū un Jurčiks. Uz ekrāna šos tēlus atveido aktieri Ivars Auziņš, Lingita Lina Bopulu, Aminata Diarra un Dāvis Auškāps. Savukārt mūzikas ierakstā aiz nosaukuma «The Front Line» slēpjas grupas «The Briefing» vokāliste Kristīna Dobele, «The Hobos» mūziķi Vilnis Krieviņš, Mārtiņš Burkevics un Egons Kronbergs, kā arī Uģis Vītiņš, Ingus Baušķenieks un Andris Gauja.
Reālajā dzīvē neeksistējošā grupa «The Front Line» ar dziesmu «Too Close To You» jau paspējusi pārsteigt vairāku Latvijas mūzikas festivālu apmeklētājus, pēkšņi parādoties uz skatuves pazīstamu grupu uzstāšanās starplaikos un imitējot uzstāšanos plaša fanu loka priekšā. Pēdējā grupas uzstāšanās notikusi šāgada mūzikas festivālā «Summer Sound Liepājā». Šos kadrus ikreiz iemūžinājusi «Izlaiduma gada» operatoru komanda, un drīzumā tie nonāks plašāka skatītāju loka vērtējumam filmas sociālajos tīklos.
Dziesmas «Too Close To You» tekstu sacerējis Kaltenē dzīvojošais, Čikāgā dzimušais dzejnieks Pēteris Cedriņš, bet mūzikas autors ir filmas režisors Andris Gauja. Ieraksts tapis Ingus Baušķenieka ierakstu studijā «Bicycle Systems» paša Baušķenieka virsvadībā.
Filma «Izlaiduma gads» stāsta par jaunu skolotāju Zani, kura pēc sāpīgas vilšanās personiskajā dzīvē visu enerģiju atdod savai jaunajai audzināmajai klasei, kas ir nepakļāvīgi jaunieši. Zanes entuziasms un ideālisms ļauj viņai nodibināt patiesu un ciešu draudzību ar klasi – tā kļūst tikpat kā par lielu ģimeni. Taču viss mainās, kad Zanē iemīlas viens no skolniekiem, Makss, un arī Zanei ir grūti pretoties vēlmei būt mīlētai. Zanei ir jāizvēlas: dzīvot tādu dzīvi, kādu vēlas viņa pati, vai tādu, kādu pieprasa sabiedrība.
Filmā sadarbojas profesionāli aktieri ar jauniešiem, kuriem līdz šim nav pieredzes aktieru darbā. Skolotāju lomās ir Inga Alsiņa (Jaunais Rīgas teātris), Gatis Gāga (Jaunais Rīgas teātris), Ivars Auziņš (Dailes teātris), Marina Janaus (Dailes teātris), Liena Šmukste (Jaunais Rīgas teātris) u.c., bet skolēnus atveido reāli vidusskolēni: Mārcis Klatenbergs, Edgars Siliņš, Ieva Apine, Elza Feldmane u.c. Filmā piedalīsies arī pazīstamais Krievijas aktieris Konstantīns Lavroņenko, kā arī jau pieminētā Lingita Lina Bopulu un citi.
«Izlaiduma gada» režisors ir Andris Gauja, scenārija autors Lauris Gundars, operators Aleksandrs Grebņevs, producenti Andris Gauja un Guna Stahovska, māksliniece Ilze Kauliņa. Filma ir Latvijas un Krievijas kopražojums, kur Latviju pārstāv filmu studija «Riverbed», bet Krieviju - Maskavas filmu studija «Horosho Production». Filmu plānots nodot skatītājiem 2013. gada septembrī.
Noklausies! "Raxtu Raxti" laiž klajā singlu "Sajāj tautas, sarīb zeme"
Režisors Staņislavs Tokalovs: iepriekšējā dzīvē esmu bijis suns
VIDEO Mūziķis Jānis Ruņģis izdod video zīmju valodā
Robijs Viljamss koncertēs Rīgā
Nacionālais teātris šķendējas ar Tukuma muzeju par savulaik nozagtas Aspazijas bistes piederību
VIDEO Publicēts filmas "Mātes piens" oficiālais treileris
Mirusi oskarotā aktrise Luīze Flečere
Ko darīt Lietuvas muzejos? Zirgi, dzintari un mūsdienu māksla
Mājās piemirsts analogais ieraksts. Vinila dienā prezentēs retu Latvijas grupas “Opus” skaņuplati
Jaunais aktieris Kārlis Arnolds Avots par satikšanos ar skandālistu Aldi Gobzemu
Dzimtajā Lielvārdē no deviņdesmitajiem. Ar koncertu atgriežas kulta deju grupa "100. debija"
Kino industrijas pārstāvji pulcējas pašmāju filmas "Mīlulis" pirmizrādē
Satekles iela 2b, Rīga, LV-1050, Latvija
Komanda un Kontakti Noteikumi Reklāma Par mums Vēstkopa